ועדת העבודה, הרווחה והבריאות, כנסת 18, פרוטוקול מספר 387, 2010-12-13 00:00

חיים כץ: שלום, אני פותח את ישיבת הוועדה.

חיים כץ: הנושא חם, והכנסת לא מתואמת.

חיים כץ: בו זמנית נערך עכשיו במשכן עוד דיון של ועדת הפנים.

חיים כץ: שאלתי את מנכ"ל משרד הרווחה, האם יש טעם בדיון כאן או שכדאי שנשלח את כולם לשם.

חיים כץ: אני לא מתחרה באף אחד.

חיים כץ: אני בא לוועדה בשביל לנסות לעזור, ולא לבזבז זמן שלי או של מישהו אחר.

חיים כץ: הוא אמר לי, שכדאי לשמוע כאן את הדברים.

חיים כץ: היום ב-16:00 יש לי פגישה עם ביבי.

חיים כץ: אם אני אחשוב שיש פה משהו שאפשר ללחוץ ולעשות, אז ייתכן מאוד שמהדיון הזה תצא ישועה למישהו.

חיים כץ: אם עזרנו לבן אדם אחד, הרווחנו.

חיים כץ: אם פתרנו בעיה אחת, הרווחנו.

רחל אדטו: אל תיקח את זה אישי שבדיון שם יש יותר אנשים.

חיים כץ: זה לא מעניין אותי.

חיים כץ: אני בא לפה כדי לעזור.

חיים כץ: אם הצלחתי לעזור, הרווחתי.

חיים כץ: אם לא הצלחתי לעזור, חבל.

חיים כץ: נציג אגף תאום ובקרה במשרד ראש הממשלה, בבקשה.

חיים כץ: מה אתם רוצים לעשות, איפה אתם הולכים לשקם, איפה אתם הולכים לגעת, מתי, זמנים ומועדים, יעדים.

האשם חסיין: היום ועדת המנכ"לים אמורה לאשר חבילת סיוע לרשויות שנפגעו: טירה, חיפה, עוספייה, דליאת אל-כרמל ומועצה אזורית חוף כרמל.

האשם חסיין: ועדת המנכ"לים מתכנסת בעוד שעתיים, והיא תאשר חבילת סיוע לרשויות האלה בכמה מישורים: סיוע מוניציפאלי לרשויות, סיוע לנפגעים עצמם, שאיבדו את הבתים שלהם או שביתם נפגע בצורה כזו או אחרת.

האשם חסיין: בנוסף, ביום ראשון שעבר התקבלה החלטה בוועדת מנכ"לים לסייע למפונים ולתת  2,500 שקלים לכל אדם שעזב את הבית שלו.

רחל אדטו: ליום?

האשם חסיין: לא. זו חבילת סיוע חד פעמית.

חיים כץ: האם אתה מוכן לרדת לפרטים.

חיים כץ: דיברת פה באופן כללי.

חיים כץ: בוא תפרט את הסיוע שניתן.

האשם חסיין: קיבלנו מכל הרשויות רשימות של הצרכים שלהן, של ההוצאות המיידיות שלהן בעקבות השריפה, ושל מה שאנחנו קוראים לו: הגברת החוסן של היישובים.

האשם חסיין: ביחד מדובר בחבילת סיוע של עשרות מיליוני שקלים.

האשם חסיין: אנחנו במשא ומתן מול האוצר, ועדיין הסכום הסופי לא נקבע.

האשם חסיין: גם הממונה על המחוז במשרד הפנים מכין את הרשימות שלו, כדי להגיד לנו כמה באמת צריך להעביר לרשויות.

האשם חסיין: אנחנו מניחים, שהיום בוועדת המנכ"לים תתקבל החלטה סופית.

האשם חסיין: כרגע מדובר על 100,000,000 שקלים שיועברו באופן מיידי, וזה מעבר לסיוע שהועבר על ידי משרד הפנים לרשויות: לחוף הכרמל – 5,800,000 שקלים, לעוספייה – 5,300,000 שקלים, לדאלית אל-כרמל– 1,500,000 שקלים ולחיפה 2,000,000 שקלים.

האשם חסיין: אלה תקציבים שהועברו מיידית, כדי לאפשר לרשויות לחזור לשגרה.

האשם חסיין: בנוסף, אנחנו מדברים על 100,000,000 שקלים שיתקבלו היום.

האשם חסיין: בנוסף, כל מי שנפגע קיבל 2,5000 שקלים.

האשם חסיין: מעבר לזה, משרד ראש הממשלה בתיאום עם משרד הפנים הוציא הנחיה לאיגוד כבאות, שאנחנו נישא בכל ההוצאות של אגרות גבייה ומים.

האשם חסיין: לא הרשויות ולא האזרחים עצמם יתבקשו לשלם אגרות כיבוי או הוצאות מים, שהשתמשו בהם לצורך כיבוי השריפה.

האשם חסיין: היו"ר חיים כץ:     	אנחנו לא ניוושע מהנתונים האלה.

האשם חסיין: אני מציע, שנציגי המשרדים ידברו על הצרכים.

האשם חסיין: אם נדע מה הם צריכים, אולי נדע איפה אנחנו עומדים.

האשם חסיין: מנכ"ל משרד הרווחה, בבקשה.

נחום איצקוביץ': הממשלה קיבלה החלטה על פי המלצת שר הרווחה, שעיקרה לטפל גם באדם.

נחום איצקוביץ': רוב הכסף הולך לתשתיות: מבנים, בתים.

נחום איצקוביץ': הפן האנושי של שיקום האדם, המשפחה והקהילה, הוא פן שבדרך כלל מגיע בשלבים יותר מאוחרים.

נחום איצקוביץ': הממשלה החליטה על ועדה בראשות מנכ"ל משרד הרווחה, שכוללת את המשרדים החברתיים: משרד הבריאות, המשרד לענייני גמלאים, משרד החינוך יצטרף – למרות ששכחו אותו בשלב הראשוני.

נחום איצקוביץ': שושני הצטרף על פי בקשתי.

נחום איצקוביץ': בנוסף, הצטרפו הג'וינט וקרן רש"י, ומשרד התרבות והספורט.

נחום איצקוביץ': בעוד שעה קלה אני אגיש לוועדת המנכ"לים את התוכנית המורכבת מכל המשרדים החברתיים שאמורים לטפל באדם.

נחום איצקוביץ': אני רוצה לציין, שמדובר ב-300 בתי אב, שהמבנים שלהם נשרפו כליל או באופן חלקי.

נחום איצקוביץ': מדובר במספר מאוד מורכב.

חיים כץ: 300 בתי אב או 300 מבנים?

חיים כץ: אני לא מבין מה זה בתי אב שנשרפו?

חיים כץ: 300 מבנים?

נחום איצקוביץ': מבנים נשרפו יותר, כי יש מבני משק ויש מבנים ציבוריים.

חיים כץ: מה זה בתי אב?

נחום איצקוביץ': בית אב זה משפחה.

חיים כץ: כלומר, הבית של המשפחה נשרף.

נחום איצקוביץ': או נשרף כליל או נפגע חלקית.

חיים כץ: ומה אתם עושים עם זה?

נחום איצקוביץ': אני לא מייצג את משרד השיכון.

נחום איצקוביץ': הוא אחראי לזה.

נחום איצקוביץ': מי שאחראי לשיקום הפיזי: בתים, תשתיות, מבני ציבור, דרכים וכו',  אלה המשרדים שעוסקים בתחום התשתיות: תקשורת, חשמל ומים.

נחום איצקוביץ': הם כבר התחילו לעבוד.

נחום איצקוביץ': אני מניח, שמשרד ראש הממשלה יכול לתת פירוט מלא.

חיים כץ: זה לגבי בתים שאפשר לחבר תקשורת, אבל מה לגבי בתים שנשרפו כליל ואין להם ביטוח?

נחום איצקוביץ': אני לא מייצג את הפן התשתיתי.

חיים כץ: אתה מייצג את האדם שאין לו בית היום.

נחום איצקוביץ': המניין המדויק של הנפגעים הישירים הוא 300 בתי אב.

נחום איצקוביץ': כאשר אנחנו מדברים על קהילה כמו בית אורן או "ימין אורד", שיש שם 20 משפחות של עובדים בתוך מערכת החינוך, או עין הוד, ההשפעה על המערכת היא לא רק על מי שנשרף לו בית.

נחום איצקוביץ': יש לנו התייחסויות פוסט טראומטיות גם ברמה הפרטנית, גם ברמה המשפחתית וגם ברמה הקהילתית.

נחום איצקוביץ': התוכנית שלנו מכוונת בשלושה ממדים של זמן: בטווח המיידי של עד חודש, בטווח הקצר עד חצי שנה, בטווח הבינוני של עד שנתיים-שלוש, ששם אנחנו רוצים לראות את המשפחות האלה ברמת הפרט והמשפחה משוקמים ביחד עם הקהילה עצמה.

נחום איצקוביץ': צריך לקחת בחשבון, שקהילת בית אורן זו קהילה שהיתה חבוטה גם לפני כן.

נחום איצקוביץ': הקיבוץ עבר הפרטה קשה.

נחום איצקוביץ': היתה שם נטישה של צעירים.

נחום איצקוביץ': עכשיו יש חזרה של צעירים.

נחום איצקוביץ': אלה נתונים שמחייבים עבודה מאוד משמעותית.

נחום איצקוביץ': אני רוצה לומר עוד פרט אחד בפן האנושי, שמבחינתנו עולה וצף כל הזמן – הנושא של המידע.

נחום איצקוביץ': אני מקווה שאחרי ישיבת המנכ"לים היום, הממשלה תהיה מסוגלת להפיק מידע לגבי הזכויות שעומדות לרשות כל משפחה ומשפחה.

נחום איצקוביץ': משרד הרווחה עם כל יתר המשרדים יקים מערך של שירות ייעוץ לאזרח,  שיאפשר לתת את כל המידע.

נחום איצקוביץ': המידע בתחומים הנוגעים ל-4 המשרדים החברתיים, שציינתי קודם, טרם הגיע וגובש.

רחל אדטו: הזכרת קודם את המילים "פוסט טראומה".

רחל אדטו: למה אתה מתכוון?

נחום איצקוביץ': כפי שציינתי אנחנו מדברים על שלושה טווחים.

נחום איצקוביץ': בנוגע לטווח המיידי, אני אבקש ממוטי וינטר, סמנכ"ל המשרד, לפרט.

נחום איצקוביץ': יש כאן אמירות ברורות של עבודה מתואמת בין משרדית.

נחום איצקוביץ': בטווח הקצר של עד חצי שנה, ובטווח הארוך שבסופו יביא לשיקום של הפרט, המשפחה והקהילה.

נחום איצקוביץ': אחד הדברים הכי בולטים שחסרים לנו, זה שאנחנו נדע מהן הזכויות שמגיעות למי שנשרף ביתו, למי שנפגע באופן חלקי, אם יש לו ביטוח או אם אין לו ביטוח.

נחום איצקוביץ': השאלות האלה מציפות את כל היכולת שלנו לתת מענה ברמה הפרטנית.

נחום איצקוביץ': אנחנו יכולים לעסוק בדברים הנוגעים לנפשו של אדם, לשיקום המשפחה, לשיקום הקהילה.

נחום איצקוביץ': איננו יכולים לתת תשובות כחלק מבניית המשפחה, אם אנחנו לא עוסקים בדבר הזה.

נחום איצקוביץ': אנחנו סבורים, שאת 300 בתי האב או המשפחות נידרש ללוות גם ברמה הפרטנית.

נחום איצקוביץ': לכן, אנחנו, קרוב לוודאי, נבצע התקשרות פרטנית עם גורם כמו "פעמונים" – עמותה המלווה באופן אישי את בניית המשפחה בפן הכלכלי.

נחום איצקוביץ': צריך לקבל הרבה החלטות כלכליות במהלך השיקום.

נחום איצקוביץ': אנחנו מכירים את זה מאירועים אחרים.

נחום איצקוביץ': אני עושה הבחנה, אבל מהניסיון שלנו בתהליך ההתנתקות אני יודע, שהליווי המשפחתי בעת בניית המשפחה כאשר נשרף לה הבית, הוא תהליך קשה ומורכב.

נחום איצקוביץ': אם נדע מהי חבילת הזכויות, נוכל גם לסייע בבניית התהליך הזה.

חנין זועבי: האם יש בתי ספר שנשרפו?

נחום איצקוביץ': בית ספר ""ימין אורד"" נשרף.

יצחק הרצוג: זו חברה ממשלתית של משרד החינוך.

נחום איצקוביץ': נשרפו 20 בתים הקשורים למשפחות מבית הספר.

חיים כץ: רשות הדיבור לשר הרווחה.

יצחק הרצוג: אני רוצה להודות ליו"ר הוועדה ולמנכ"ל, שבנה את התוכנית.

יצחק הרצוג: התוכנית הזו תוצג היום בפורום המנכ"לים.

יצחק הרצוג: אנחנו לא יכולים לרדת לפרטים עד אשר היא תאושר.

יצחק הרצוג: על פי החלטת הממשלה, היום זה היום שאנחנו צריכים להביא אותה ולאשר אותה.

יצחק הרצוג: עלינו הוטלה האחריות לשיקום האנושי והקהילתי: המצוקה של האדם והמצוקה של הקהילה.

יצחק הרצוג: אנחנו נתנו את הכלים מיידית כבר ביום שהאירוע קרה ולמחרת.

יצחק הרצוג: הייתי שם כל הימים האלה, כולל בסוף השבוע, ונתנו כלים להתמודד עם כל מצוקה שעולה.

יצחק הרצוג: אנחנו מייד נציג את המערכת הטיפולית.

יצחק הרצוג: הדבר העיקרי הוא שיקום הקהילה.

יצחק הרצוג: שיקום של קהילה כולל שלושה מרכיבים: עמידות – היכולת של הקהילה להמשיך בתפקוד גם במצבי לחץ ומשבר.

יצחק הרצוג: התאוששות – גם אם התפקוד נפגע זמנית הקהילה מסוגלת לחזור לתפקוד מלא עד מהרה.

יצחק הרצוג: יצירתיות – יכולתה של הקילה כמערכת חברתית לשמור על תהליך קבוע של יצירה ויצירה מחדש, וכך להראות יכולות טובות יותר ממה שהיה לה לפני המשבר.

יצחק הרצוג: אנחנו מלווים הרבה קהילות במשבר: אחרי ההתנתקות, אחרי המלחמות.

יצחק הרצוג: אנחנו מלווים קהילות שונות, ויש לנו את המיומנויות.

יצחק הרצוג: התוכנית שאנחנו נציג היא תוכנית על פני שלוש שנים.

יצחק הרצוג: אנחנו נביא כסף של המשרד עם השלמה של האוצר.

יצחק הרצוג: אני יכול להודיע על הקמתם של שלושה מרכזי תמיכה חדשים של המשרד, שנחנכים הבוקר ביחד עם משרד הבריאות, שיעניקו לנפגעי האסון ייעוץ, הדרכה וכלים להתמודדות עם מצבי לחץ, חרדה ופוסט דרמה.

יצחק הרצוג: הם ימוקמו בכל הרשויות הרלוונטיות: חוף הכרמל, עוספייה וטירת הכרמל.

יצחק הרצוג: הם יתחילו לעבוד היום.

יצחק הרצוג: המנכ"ל ירחיב מעט על המרכזים, ואז נשחרר אותו לדיון מנכ"לים.

נחום איצקוביץ': המידע באשר למוקדים הללו פורסם באמצעות הרשויות המקומיות.

נחום איצקוביץ': זה בשיתוף מחלקות הרווחה ומשרד הבריאות.

נחום איצקוביץ': יש לנו גורם חיצוני שימשיך וילווה את זה גם במערכת הטיפולית.

נחום איצקוביץ': אנחנו מקווים, שנצליח במסגרת התוכנית, אם תאושר על יד ועדת המנכ"לים, לאפשר גם 12 טיפולים שיוקצו על ידי הביטוח הלאומי למי שיוגדר כפוסט טראומתי.

נחום איצקוביץ': אנשים יוכלו להגיע למקום ידידותי, ולקבל סיוע רגשי-נפשי בצורה מקצועית מלאה.

נחום איצקוביץ': אני מקווה, שמהבוקר זה כבר עובד.

חיים כץ: אני שאלתי את המנכ"ל שאלה: נשרפו בתים ויש אנשים לא מבוטחים.

חיים כץ: אדוני השר, מה הולך לקרות עוד חודשיים כאשר התקשורת לא תהיה במגרש.

חיים כץ: האנשים האלה יקבלו 12 טיפולים.

רחל אדטו: מדינת ישראל מובילה בעולם בנושא של פוסט דרמה.

רחל אדטו: היא פיתחה תורות אדירות.

רחל אדטו: הפיקו את זה בתקופת האינתיפאדה.

רחל אדטו: את זה רוצים לחקות בפרויקט הזה.

רחל אדטו: חבל על הזמן של הקשר עם הביטוח הלאומי.

רחל אדטו: אם לא יהיה דרך שזה יהיה מחויב, חבל על הזמן.

יצחק הרצוג: דווקא הביטוח הלאומי עשה עבודה מצוינת.

יצחק הרצוג: יש לו צוות שכפוף גם לצוות של נחום.

רחל אדטו: הכל נכון תיאורטית, אבל אני מדברת על החיים.

חיים כץ: הכסף הגדול לא יהיה בטיפולים, אלא בשיקום ובבניה המחודשת.

יצחק הרצוג: זה לא אצלנו.

יצחק הרצוג: זה לא הנושא שלי פה.

חיים כץ: מי עושה את זה?

יצחק הרצוג: הממשלה קיימה על כך הרבה מאוד דיונים.

יצחק הרצוג: הוקם צוות בראשות שר האוצר.

חיים כץ: אנחנו לא צריכים דיונים.

חיים כץ: אנחנו צריכים כסף.

חיים כץ: הדיונים זה משחיט זמן.

יצחק הרצוג: אז תזמין את ראש הממשלה ואת שר האוצר.

יצחק הרצוג: הדיון הזה הוא באחריותם ולא באחריותי.

יצחק הרצוג: האם אתה רוצה תשובות?

יצחק הרצוג: יש עבודה ענקית שנעשית.

יצחק הרצוג: הציעו לבית אורן להביא קרוילות לשם, כדי לאפשר דיור זמני.

יצחק הרצוג: בנו עם הקהילה מתווה מלא ביחד עם המועצה האזורית, שעושה עבודה נפלאה.

יצחק הרצוג: עם אין הוד עשו את אותו הדבר, אבל שם אין צורך בקרוילות.

חיים כץ: למה?

יצחק הרצוג: מכיוון שאנשים העדיפו להישאר במלון בעין הוד.

יצחק הרצוג: גם בבית אורן יש מלון, ויכול להיות שלא היה צורך בקרוילות.

יצחק הרצוג: האוצר צריך להגיש היום את המתווה שלו לחבילת הפיצויים, כאשר המדינה אמרה מראש, שאיפה שיש ביטוח צריך לממש את הביטוח כי אחרת אתה יוצר כאוס בעולם הביטוח ובעולם של אחריות מדינה ופרט.

יצחק הרצוג: הממשלה אישרה 60,000,000 שקלים לשיקום כל התשתיות באזורים השונים שנפגע  ולפיצוי הרשויות.

יצחק הרצוג: אני מציע, שתזמין את שר האוצר לבחון מה הוא מציע בנושא הזה.

חיים כץ: אתה היית שם באזור.

חיים כץ: האם, לדעתך,  60,000,000 שקלים מספיקים?

יצחק הרצוג: הסכום הזה לשיקום תשתיות בשלב הראשון הוא סביר מאוד.

יצחק הרצוג: העלות הכוללת המשוערת היא 150,000,000 שקלים, וזה בלי השיקום של היער.

יצחק הרצוג: השיקום של היער יעשה בחורש טבעי ובעבודה טבעית.

חיים כץ: אני לא מדבר על שיקום היער.

חיים כץ: אני מדבר על אנשים.

יצחק הרצוג: לגבי הבתים והאנשים יש טיפול פרטני של כל משפחה ומשפחה.

יצחק הרצוג: אמרנו מראש, שעלינו הוטל השיקום האישי והקהילתי.

יצחק הרצוג: אני לא נוגע בנושא השיקום הפיזי.

יצחק הרצוג: השיקום הפיזי מטופל על ידי מנכ"ל משרד ראש הממשלה ושר האוצר.

חיים כץ: ראיתי את נציג ראש הממשלה רוצה להתפרץ ולומר משהו.

חיים כץ: אתה ודאי רוצה להגיד: אנחנו נפתור את הבעיה.

חיים כץ: נבנה את הבתים, הטייחים בדרך, הרצפים כבר מחכים.

האשם חסיין: קודם כל שלחנו את השמאים לשם, כדי להעריך את הנזקים.

האשם חסיין: נשרפו כליל 78 בתים.

חיים כץ: כמה מהם מבוטחים?

האשם חסיין: בבית אורן יש ביטוח מסוים, אבל במקומות אחרים אין ביטוח.

האשם חסיין: גם הביטוח של בית אורן לא יספיק.

האשם חסיין: מדובר בסך הכל ב-3,000,000 דולר.

האשם חסיין: בנוסף ל-78 הבתים שנשרפו כליל יש 117 בתים שנפגעו חלקים בכל היישובים האחרים.

האשם חסיין: הממשלה מתכוונת לשפות את כל מי שנפגע ביתו.

חיים כץ: למה אתם לא מתואמים במספרים?

חיים כץ: הוא מדבר על 300, ואתה מדבר על 195.

האשם חסיין: לא. אני מדבר על קצת יותר.

האשם חסיין: אני  מדבר על 78 ועוד 171.

חיים כץ: כלומר, אתה מדבר על 250 בתים שנפגעו.

האשם חסיין: זה לפי נתוני רח"ל- רשות החירום הלאומית.

חיים כץ: הוא לקח 50 בתים בונוס, 20%.

חיים כץ: הוריד מס במקום.

האשם חסיין: לקח זמן עד שהנתונים התבהרו מספיק.

האשם חסיין: השמאים יצאו לדרך ועשו את העבודה שלהם.

האשם חסיין: הממשלה מתכוונת לפצות את אלה שנפגעו.

חיים כץ: מה זה לפצות, 2,500 שקלים?

יצחק הרצוג: לא, זה היה כדי לרכוש בגדים.

האשם חסיין: זה נועד לאנשים שעזבו את הבתים שלהם בלי בגדים.

האשם חסיין: ביום חמישי שהם יצאו היה קיץ, והם חזרו בחורף.

האשם חסיין: זה כדי להתארגן באופן מיידי.

יצחק הרצוג: אנחנו גם נתנו לכל לשכת רווחה קופה מיוחדת של 150,000 שקלים, שמאפשרת טיפול בכל הצרכים המיוחדים הללו.

רחל אדטו: גם אם מישהו לא עומד בקריטריונים של רווחה?

יצחק הרצוג: גם אם מישהו לא עומד בקריטריונים של רווחה.

נחום איצקוביץ': הוצאתי חוזר מנכ"ל מיוחד של נזקקות מיוחדת בחירום, כמו שהיה בעוטף עזה.

נחום איצקוביץ': לא צריך לשם כך לפתוח שורה במשרד הרווחה.

חיים כץ: נציג משרד החינוך, בבקשה.

יחיאל שילה: אני מנהל המנהל לחינוך התיישבותי ועליית הנוער במשרד החינוך.

חיים כץ: היום אתה עם שר החינוך בימין אורט.

יחיאל שילה: הכפר מונה 480 תלמידים.

יחיאל שילה: נשרפו שם 22 בתים, מתוכם 3 פנימיות ו-13 בתי מגורים של משפחות הצוות.

יחיאל שילה: הנזק הגדול ביותר שם הוא למשפחות.

יחיאל שילה: אנחנו סייענו סיוע מיידי על פי הנחיית השר שלנו, סיוע בסך 3,000,000 שקלים.

יחיאל שילה: 1,500,000 שקלים נתנו כהתחייבות למשרד הביטחון, שמעמיד לרשותנו את המתקן של האגודה למען החייל באולגה לתקופה של שבוע-שבועיים, עד אשר הכפר יחזור לשגרה.

יחיאל שילה: יכול להיות שנשתמש בו למשך שבוע, מקסימום שלושה שבועות.

יחיאל שילה: אנחנו רוצים להחזיר את הילדים והצוות כמה שיותר מהר לכפר.

יחיאל שילה: בית הספר כמעט ולא נפגע.

יחיאל שילה: חדר האוכל לא נפגע, הספרייה נשפרה לחלוטין.

יחיאל שילה: כל המערכת של החשמל, מים, ביוב, תקשורת – קרסה.

יחיאל שילה: נדמה לי, שעד היום כל התשתיות הבסיסיות שוקמו.

יחיאל שילה: למחרת השריפה עלינו לשם.

יחיאל שילה: 1,5000,000 שקלים נוספים אנחנו נותנים לכפר כדי לקנות בגדים לכל התלמידים, לתת להם סיוע בתחום ההפגה החברתית של הצוות ושל התלמידים.

יחיאל שילה: בכפר יש 9 עובדים סוציאליים.

יחיאל שילה: אנחנו מתגברים את הצוות הטיפולי הזה בעובדים סוציאליים ובפסיכולוגים.

יחיאל שילה: היום מגיעים לשם שכבות י"א-י"ב, ומחר תגענה לשם שכבות ט'-י', כך שהמערכת תחזור למסלול נורמאלי מהיום.

יחיאל שילה: אנחנו כמובן נגדר את המקומות שנשרפו ונפגעו.

יחיאל שילה: מהלך השיקום ייקח כשנה.

יחיאל שילה: אנחנו תמיד מתלוננים כנגד משרד האוצר והחשב הכללי.

יחיאל שילה: היום אני רוצה לשבח את האוצר.

יחיאל שילה: מייד כאשר קרה האסון הם פנו ושאלו: במה אנחנו יכולים לסייע, במה אנחנו יכולים לעזור.

יחיאל שילה: כרגע, שילמנו מתקציבנו 3,000,000 שקלים, אבל אני מאמין שהאוצר יחזיר לנו זאת.

חיים כץ: כלומר, הכל בסדר בינתיים.

יחיאל שילה: מבחינתנו, ב"ימין אורד" הכל משוקם.

יחיאל שילה: מבחינת הסולידריות החברתית – ההתנדבות היתה בלתי רגילה.

יחיאל שילה: לפעמים צריך לומר את האמת.

חיים כץ: אנחנו מקבלים את זה באהבה.

חיים כץ: אם הכל בסדר, הכל בסדר.

יצחק הרצוג: אני רוצה להוסיף, שאתמול הממשלה קיבלה נוהל חירום מיוחד לצורך השיקום, שהוא כולל אפשרות של פטור ממכרז בנוהל מזורז או ועדת מכרזים בנוהל מזורז.

יצחק הרצוג: אנחנו מקווים, שהתקנות הרלוונטיות יגיעו עד יום רביעי לוועדת החוקה, חוק ומשפט של הכנסת.

יצחק הרצוג: מבחינה זו המדינה מבינה את הצורך לפעול הכי מהר שהיא יכולה.

חיים כץ: האם יש פה מישהו, שחושב שצריך לעשות משהו והוא לא נעשה?

חיים כץ: אם הכל טוב, אז אין לנו מה לעשות.

יצחק הרצוג: זה טוב שהמחוקק מפקח, אבל תדעו שהכל נמצא בתהליכים מאוד מואצים.

חוסאם חלבי: אני מנהל הרווחה של דאלית אל-כרמל.

חוסאם חלבי: האש הגיעה לדאלית, אבל לא שרפה בתים או ציוד.

חוסאם חלבי: אני מוכרח להגיד, שההערכות שלנו הייתה בסדר גמור.

חוסאם חלבי: אנחנו גם נתנו גיבוי לעוספייה, שנפגעה הרבה יותר מדאלית אל-כרמל.

חוסאם חלבי: היינו מוכנים גם לתת גיבוי למקומות אחרים.

חוסאם חלבי: אני חייב להגיד, שההיערכות של דאלית אל-כרמל מבחינת שירותי הרווחה היתה בסדר גמור.

חוסאם חלבי: מעבר לזה, יש הכרח לדון במה שייקרה באסון הבא.

חיים כץ: את זה לא עושים בוועדה הזו.

חוסאם חלבי: אני מדבר על המימד של הרווחה.

חוסאם חלבי: יש הכרח לבדוק עד כמה כוח האדם הקיים בלשכות הרווחה יכול לתת מענה למצבי חירום הרבה יותר גדולים ממה שהיה בדאלית אל-כרמל.

חוסאם חלבי: בתור איש רווחה, אני  מאמין שאם אני צריך לפעול בצורה נכונה, בצורה הולמת הנותנת מענה לכל המצבים – ומן הסתם יהיו מצבים הרבה יותר קשים – אנחנו צריכים להיות ערוכים.

חוסאם חלבי: אני אומר, שקיים מחסור גדול בכוח האדם בלשכות הרווחה בדאלית אל-כרמל ובעוספייה.

חוסאם חלבי: צריך לחשוב על זה בצורה יסודית.

חוסאם חלבי: הרבה שנים לא קיבלנו אפילו חצי תקן.

יצחק הרצוג: זה בגלל שדאגתם להתפרק.

יצחק הרצוג: חבל שהתפרקתם.

חוסאם חלבי: אני לא חושב, שבגלל שהתפרקנו אנחנו צריכים להיענש.

יצחק הרצוג: אתם לא נענשים.

יצחק הרצוג: תלכו לפי הנוסחה.

חוסאם חלבי: כל פעם שאנחנו מעלים את הנושא הזה, אומרים לנו שזה בגלל שהתפרקנו.

חוסאם חלבי: זו לא החלטה שלי שהתפרקנו.

חוסאם חלבי: זו החלטה של הממשלה.

חוסאם חלבי: זו החלטה ממסדית רשמית, וצריך לתת את המענה.

חוסאם חלבי: אני אומר לשר, שיש לנו בעיה של כוח אדם.

חוסאם חלבי: בשביל להיערך למצבי חירום קשים אנחנו צריכים גם להיערך למצבי שגרה.

חוסאם חלבי: כרגע יש מחסור בכוח אדם.

חוסאם חלבי: דובר כאן קודם על 150,000 שקלים.

חוסאם חלבי: אנחנו לא שמענו על זה, אדוני השר.

חוסאם חלבי: לא נפגענו הרבה, זה נכון, אבל עדיין יש היערכות מינימאלית שצריך לעשות לאור השריפה שהיתה ולאור האסון הגדול.

חוסאם חלבי: זאת לא סתם שריפה.

חוסאם חלבי: זאת שריפה עם אסון כבד, עם הרבה כאב.

חוסאם חלבי: המקום הוא שלנו.

חוסאם חלבי: הכרמל הוא מקום שאנחנו חיים בתוכו, הילדים שלנו רואים את השריפה, את השחור, וצריך לטפל באנשי דאלית אל-כרמל כמו שמטפלים באנשי עוספייה.

חוסאם חלבי: יש מקום להיכנס למקומות האלה ולבדוק, עד כמה הם ערוכים גם למצבי שגרה ולא רק למצבי חירום.

יהודה טלמון: אני נשיא להב, לשכת ארגוני עצמאים.

יהודה טלמון: אדוני היו"ר, צריך לזכור שאין היום חקיקה שנותנת מענה לאסון מסוג זה.

יהודה טלמון: ככל שאנחנו מדברים על אסון טבע, אנחנו מדברים על הצד החקלאי של העניין.

יהודה טלמון: ככל שאנחנו מדברים על פיצויים מסוג אחר, אנחנו דנים באירועים ביטחוניים.

יהודה טלמון: אנחנו לא נכנסים למסגרת הזו ולא למסגרת הזו.

יהודה טלמון: לכן, נדרש פה טיפול הוליסטי כולל, שלא ייתן לאזרח ליפול בין הכיסאות.

יהודה טלמון: זה אומר: זה לא בתחום האחריות שלי.

יהודה טלמון: האחר אומר: זה לא בתחום האחריות שלי.

יהודה טלמון: נדרש טיפול הוליסטי, שבמסגרתו האזרח יידע שהוא ניגש ומקבל את הטיפול על כל ההיבטים השונים: היבטי הרווחה והיבטי התשתית.

יהודה טלמון: רוב רובם של העסקים שם הם עסקים קטנים.

יהודה טלמון: ישנו הצורך לקבל דחייה מיידית בהגשת דיווחים ותשלום של מקדמות למס הכנסה ומע"מ.

יהודה טלמון: לאנשים נשרפו העסקים, המסמכים והמחשב.

יהודה טלמון: ב-15 לחודש הם צריכים להגיש דיווח ולשלם, ואין להם מאין.

יהודה טלמון: רשות המסים צריכה להוציא הוראה מיידית לדחות את התשלום בשלב זה.

יהודה טלמון: נושא נוסף שעלה פה, הוא הנושא של הביטוח.

יהודה טלמון: אדוני בצדק העלה את הנושא.

יהודה טלמון: לדעתי, המדינה צריכה בשלב ראשון לקבל אחריות.

יהודה טלמון: ככל שמגיעים לאנשים פיצויים מחברות ביטוח, המדינה תקבל מהם את זכות השיבוב לחזור אל חברות הביטוח.

יהודה טלמון: אם לא כך, מה שיקרה הוא שהאזרח ייפול שוב בין הכיסאות.

יהודה טלמון: חברת הביטוח תגיד לו: זה לא אירוע ביטוחי, אתה לא מכוסה מהצד הזה.

חיים כץ: אין ביטוח.

חיים כץ: חברת הביטוח לא תגיד לו כלום.

חיים כץ: היא לא תשלם, כי אין ביטוח.

יהודה טלמון: גם אם חברת הביטוח תכיר ותשלם, הרי היא תחפש את המזיק והיא תבוא ותגיש תביעה כנגד המדינה כמי שהיא רואה אותה אחראית לנזקים.

יהודה טלמון: לכן, מן הראוי היה במקרה הזה לפעול גם במידת החסד והחמלה: שהמדינה תבוא, תקבל אחריות ולא תיתן לאזרח ליפול בין הכיסאות.

יהודה טלמון: ככל שמגיע בסופו של יום שיפוי או פיצוי מחברות הביטוח, האזרח שמבוטח יסב את הזכויות האלה למדינה.

יהודה טלמון: למדינה יש כוח מעט גדול יותר מהאזרח להגיע לכספים האלה ולגבות אותם.

חסון שמס: אני סגן ראש המועצה בדאלית אל-כרמל, ואני מחזיק תיק הרווחה והתעסוקה.

חסון שמס: בהמשך למה שאמר מנהל המחלקה אצלנו, אני רוצה לומר שהאסון תפס אותנו עם כל הבעיות שהוצפו בעבר ולא טיפלו בהן.

חסון שמס: קשה לי לשמוע את השר אומר, שזה בגלל שהתפרקנו.

חיים כץ: זה לא נוגע לעניין.

חיים כץ: אנחנו נמצאים בתאונת דרכים.

חיים כץ: אנחנו רוצים לטפל במי שצריך חוסם עורקים ולא במי ששבר את היד וצועק.

חיים כץ: אם לא נטפל במי שצריך חוסם עורקים, הוא ימות.

חיים כץ: אנחנו רצים למי ששבר את היד או הרגל, כיוון שהוא צועק.

חיים כץ: אני לא אומר שלא כואב לו, אבל אנחנו מחטיאים את המטרה.

חיים כץ: המטרה שלנו פה בכינוס הישיבה הזו, היא לעזור למי שצריך עכשיו חוסם עורקים – טיפול מיידי, ולא לפתור את הבעיות הקיימות.

חיים כץ: אנחנו מנהלים פה דיונים, ואנחנו יודעים שישנן בעיות במשרד הרווחה ובביטוח הלאומי.

חיים כץ: יחד עם זה, אנחנו רוצים ללכת לאן שאנחנו רוצים.

חסון שמס: אני מבקש, שמשרד הרווחה יתייחס בכובד ראש לכל הבעיות שנעלה.

חסון שמס: בנוסף, אני מבקש לטפל בכל העסקים שנפגעו בשני הכפרים.

חסון שמס: היתה פגיעה רצינית, כי דאלית אל-כרמל ועוספייה הם בליבו של הכרמל, והעסקים פועלים בימי שישי ושבת, כאשר כל עם ישראל בא אל הכרמל.

חסון שמס: הרבה עסקים נפגעו, וחשוב מאוד לתת להם את התמיכה ואת המענה.

ניצה ריקלין: אני מנהלת תחנה לבריאות נפש במשרד הבריאות, שמטפלת בילדים מגיל 6 עד 18 בחיפה, ואני שייכת למרכז בריאות הנפש בטירת הכרמל – בית חולים לחולי נפש, שפונה תחת אש תוך חצי שעה.

רחל אדטו: בצורה מאוד יפה.

ניצה ריקלין: בצורה מדהימה.

חיים כץ: כמה חוסים יש לכם?

רחל אדטו: 310 איש פונו.

רחל אדטו: הייתי שם.

ניצה ריקלין: יש גם מחלקה פסיכו-גריאטרית.

ניצה ריקלין: בפינוי של האוטובוס האחרון הלהבות כבר חרכו את השערים של בית החולים.

ניצה ריקלין: הצוות שעשה את זה, עשה את זה כאשר היה לו בראש התמונות של האוטובוס.

ניצה ריקלין: הם ודאי ראויים להכרה והוקרה.

ניצה ריקלין: אני רוצה לדבר על העניין של הפוסט טראומה, שהזכיר כבוד השר.

ניצה ריקלין: אדוני היו"ר, אתה מדבר על חוסם עורקים ועל מי שצועק.

ניצה ריקלין: אני מייצגת את השקטים, הלא צועקים, שיתחילו לראות אותם בעוד 3-4 חודשים.

ניצה ריקלין: בצפון אנחנו למודי ניסיון, בוודאי ממלחמת לבנון השנייה.

ניצה ריקלין: את התגובות הפוסט טראומטיות מגלים מספר חודשים אחרי, ואז מגיע גל גדול של פניות.

ניצה ריקלין: בדיוק כמו מערך הכבאות, גם לנו אומרים כבר 15 שנה: תעשו רפורמה ואז תקבלו כספים.

ניצה ריקלין: האוכלוסייה מאוד גדלה, אוכלוסיות נוספות הצטרפו למקבלי השירות שלנו, ואנחנו בתת תקינה גם בימים כתיקונם.

ניצה ריקלין: אנחנו צופים שתהיה עלייה מאוד גדולה של פונים.

ניצה ריקלין: כאמור, אנחנו מייצגים את משרד הבריאות.

ניצה ריקלין: אני מבינה שיש התארגנות, ומתכוונים לתת 12 מפגשי טיפול בפוסט טראומה.

ניצה ריקלין: צר לי להגיד, שזה לא תמיד זה מספיק.

ניצה ריקלין: ממלחמת לבנון השנייה יש לנו ניסיון, שבסופו של דבר נותנים סוג של טיפול שהוא לא תמיד הטיפול הנכון.

ניצה ריקלין: בתור מנהלת תחנה לטיפול בילדים, אני יכולה להגיד שזה בטוח לא מספיק.

ניצה ריקלין: עבודה עם ילדים היא עבודה גם עם ההורים, ולכן מדובר ב-9 מפגשים לילד ו-3 מפגשים להורים.

ניצה ריקלין: בסופו של דבר, מערכת בריאות הנפש נתקעת עם עומס מאוד גדול, שעלול להפוך להיות כרוני.

ניצה ריקלין: PTSD מתחיל בתגובות קיצוניות, ואם לא מטפלים בו כמו שצריך הוא הופל להיות כרוני.

ניצה ריקלין: אנחנו זקוקים מאוד לתוספת של כוח אדם.

ניצה ריקלין: טירת הכרמל, נותנת מענה גם לעוספייה, גם לדאלית אל-כרמל וגם לחיפה.

ניצה ריקלין: יש עניין נוסף שאני רוצה להזכיר אותו, וזה עניין הרב תרבותיות.

ניצה ריקלין: דיברו כאן אנשי העיר כרמל.

ניצה ריקלין: אני רוצה להזכיר, שגם בחיפה 30% שייכים לאוכלוסייה הערבית.

ניצה ריקלין: הטראומה הממשית היא למי שנשרפו להם הבתים, למי שפונו.

ניצה ריקלין: עם זאת, צריך לזכור שיש הרבה מאוד אנשים שצפו מהצד, אנשים בדאלית אל-כרמל שרק ראו שהאש מתקרבת, לא פונו ולא קרה שום דבר.

רחל אדטו: בואו נזכור שגם בדניה יש נפגעים.

ניצה ריקלין: אני יכולה להגיד לך שהבית שלי בטבעון, והסיבה שלי שהקול שלי כרגע צרוד הוא כי אני שאפתי עשן.

ניצה ריקלין: עשן היתמר מעל הכרמל.

ניצה ריקלין: אנשים שיפנו אלינו הם לאו דווקא אנשים שהם בקו הראשון, לאו דווקא האנשים שאתם חושבים כרגע שיזדקקו לטיפול.

ניצה ריקלין: מי שמגיע בסופו של דבר לבריאות הנפש, אלה אנשים שרק היו צריכים את זה בשביל לקרוס.

ניצה ריקלין: אני מזכירה, שיש תת תקינה חמור ביותר בנושא עובדים בבריאות הנפש באוכלוסייה הערבית.

ניצה ריקלין: בתחום בריאות הנפש מאוד חשוב שהמטפל והמטופל יהיו מאותה התרבות.

ניצה ריקלין: ילדים קטנים גם לא דוברים את השפה העברית.

ניצה ריקלין: אם תסתובבו בהדר תראו שכל הכתוביות הן בקירילית.

ניצה ריקלין: יש אוכלוסייה רוסית מאוד גדולה.

ניצה ריקלין: מדובר באנשים שהרבה פעמים הם בכל מקרה בשוליים, ואין להם מענה בשפה שלהם.

ניצה ריקלין: מדובר גם באוכלוסייה האתיופית, שאפילו לא מגיעה לצורך את שירותינו בגלל העדר תיווך.

ניצה ריקלין: בריאות הנפש זקוקה להרבה מאוד תגבור בשעה כזו.

ניצה ריקלין: כרגע אנחנו לא רואים את זה.

ניצה ריקלין: אנחנו נראה את זה בעוד שלושה חודשים, ורוב הסיכויים שאנחנו נקבל את החבר'ה שקיבלו את ה-12 מפגשי הטיפול וזה לא הספיק להם.

ניצה ריקלין: אוכלוסיית הילדים היא אוכלוסייה שלא רואים אותה כל כך.

ניצה ריקלין: הרבה פעמים ילדים סוגרים את הפחדים שלהם בתוך עצמם.

ניצה ריקלין: לילדים יש את העולם שלהם.

ניצה ריקלין: כבר עכשיו אנחנו נתקלים בילדים, שברור להם לגמרי שזה קרה בגללם.

ניצה ריקלין: לדוגמא, ילד שהתווכח עם סבתא שלו, היא לא הסכימה לקנות לו משהו, הוא הלך לקנות בכל זאת, ופרצה שריפה.

ניצה ריקלין: הילד סוחב את זה על עצמו.

ניצה ריקלין: הילדים האלה הם במחשכים.

ניצה ריקלין: אנחנו לא נפגוש אותם, אלא רק כאשר הם יתחילו לפתח בעיות של הרטבה וחוסר שינה.

ניצה ריקלין: היו"ר חיים כץ:     	אנחנו רוצים לתת לשר לענות על כל מה שעלה כאן.

יצחק הרצוג: אני רוצה לפתוח בהערה בנוגע לדאלית אל-כרמל.

יצחק הרצוג: יש לי כבוד רב ליישוב דאלית אל-כרמל, לראש המועצה, למחזיק התיק ומנהל האגף, אבל בואו נודה בעובדות – ברוך השם, דאלית אל-כרמל לא נפגעה פיזית.

יצחק הרצוג: מהרגע הראשון ביקשנו כל הזמן דרך המחוז וחדר המצב שלנו לוודא, האם דאלית אל-כרמל זקוקה לעזרה.

יצחק הרצוג: התשובה היא, שהיא לא זקוקה לעזרה.

יצחק הרצוג: עם זאת, הממשלה הודיעה אתמול, שהיא מקצה מיליון שקלים לדאלית אל-כרמל לכל מיני פעולות שהיא זקוקה להן.

יצחק הרצוג: לכן, ישנה קופה של מיליון שקלים הנמסרת לדאלית אל-כרמל, כמו שנמסר תגבור גם ליישובים אחרים.

יצחק הרצוג: זה לא נוגע לסוגיית כוח האדם.

יצחק הרצוג: שם זו סוגיה אחרת, ושם אנחנו הגענו לשיא התקינה בכוח אדם על פי הנוסחה.

יצחק הרצוג: כל אחד יודע, לרבות חוסם, איפה הנושא הזה עומד ובאיזה משא ומתן אנחנו מתנהלים.

יצחק הרצוג: בנוסף, היישובים הדרוזים נהנים מתוכניות נוספות.

יצחק הרצוג: הייתי לא מזמן בדאלית אל-כרמל, והרבה דברים מיושמים.

יצחק הרצוג: לא נתחיל לנתח את כל התוספות שדאלית אל-כרמל קיבלה, לרבות בתחום צרכים מיוחדים, תגבור לילדים ונוער בסיכון ודברים רבים נוספים.

יצחק הרצוג: בנוגע לטיפול ההוליסטי - יהודה טלמון צודק.

יצחק הרצוג: הטיפול ההוליסטי מתבצע, אבל הממשלה חילקה גזרות.

יצחק הרצוג: ועדת ההיגוי העליונה בראשות מנכ"ל משרד ראש הממשלה מרכזת את הטיפול ההוליסטי, וכל אחד לקח גזרה.

יצחק הרצוג: אנחנו לקחנו את הנושא של השיקום האנושי והקהילתי, ומוטי יכול להרחיב איך זה עובד.

יצחק הרצוג: המוסד לביטוח לאומי דחה את התשלומים לכל נפגעי האזור.

יצחק הרצוג: אני מקווה, שכך יהיה גם עם מס הכנסה.

יצחק הרצוג: אני מניח, שאתם בקשר ישיר עם מס הכנסה, כי הוא הרי בקשר ישיר איתכם.

יצחק הרצוג: לגבי קופת חירום – קופת חירום הוקצתה לכל מי שפונה מהבתים.

יצחק הרצוג: 17,000 איש אזרחי המדינה פונו מהבתים, והיה צורך לתת לרשויות קופה כדי למצוא קורת גג, לתת בגד, לתת מזון, לתת תרופות.

יצחק הרצוג: זה היה הצעד הראשון שעשיתי.

יצחק הרצוג: במקביל, הממשלה נעה בכל הגזרות האחרות כדי לטפל בכל מה שצריך.

יצחק הרצוג: כמו שכבר נאמר על ידי נציג ראש ממשלה, עכשיו עוברים לשיקום הפיזי במקביל לשיקום האנושי.

יצחק הרצוג: השיקום הפיזי אומר להסתכל על תיקי התכנון ובנייה, לראות איך משקמים את הבתים, לעשות שיערוך של כמה כסף צריך ולראות איך מזרימים את הכסף בצורה נכונה.

יצחק הרצוג: אני חייב לומר, שאנחנו עובדים מצוין עם כל הרשויות.

יצחק הרצוג: היות ועיקר הבתים שנשרפו נמצאים בחוף כרמל, שם המועצה זוכה לשבחים גדולים על התפקוד שלה והעבודה שלה, והיא תהיה התחנה המבוקשת לצורך העניין.

יצחק הרצוג: אני מציע, שראש הוועדה יזמן דיון נוסף בעוד חודשיים, ויראה איך מיושמת התוכנית שלנו שהיא תלת שלבית.

יצחק הרצוג: בנוסף, יקבל סטאטוס לגבי השיקום הפיזי הנדרש, וזה יוצג על ידי המשרדים השונים.

חיים כץ: על פניו נראה כאילו הכל טוב.

חיים כץ: באמת הממשלה משתדלת לפתור את הבעיות.

יצחק הרצוג: אגב, ראש הממשלה אמר אתמול לכל מערכת הפקידות: "חבר'ה, תוכיחו שזה מנוגד למה שחושבים עליכם.

יצחק הרצוג: תעשו מאמץ להראות, שאתם חותכים בבירוקרטיה הכי מהר שאפשר.

יצחק הרצוג: עד עכשיו, הממשלה על כל שלוחותיה, עבדה הכי מהר שאפשר.

יצחק הרצוג: עובדה שגם יחיאל שילה אומר את זה.

חיים כץ: זה מה שמשתמע על פניו מהדיון פה.

חיים כץ: לא ראיתי פה זעקה גדולה שמשהו לא מתבצע.

חיים כץ: אני שמח שכך הוא.

חיים כץ: לפחות על פניו נראה שאנשים זוכים לטיפול ויש התייחסות.

חיים כץ: שמעתי את שר הרווחה, ואני מקבל את ההצעה שלו.

חיים כץ: אנחנו נקיים דיון מעקב בעוד חודשיים, ונראה איפה אנחנו חיים.

חיים כץ: תודה רבה, הישיבה נעולה.